tomron87/hebrew-wikipedia-sentences-corpus huggingface dataset:
בגביע הודחה כבר בסיבוב השלישי אחרי הפסד 0–2 ליריבתה השנואה, ארסנל.
בליגה האירופית טוטנהאם הוגרלה לבית עם אנז'י מחצ'קאלה, שריף טיראספול וטרומסו.
היא סיימה במקום הראשון עם מאזן מושלם ועלתה לשלב הבא בו שיחקה נגד דנייפרו דנייפרופטרובסק האוקראינית.
במשחק הראשון היא הפסידה 0–1, אך בגומלין היא ביצעה מהפך מרשים, ניצחה 1–3 ועלתה לשמינית הגמר, שם הודחה על ידי בנפיקה.
גם עם פוצ'טינו סבלה הקבוצה מחוסר יציבות, והיא פתחה רע מאוד את עונת 2014/2015, אך בחצי השני חל שיפור מה ביכולתה ובליגה סיימה טוטנהאם במקום החמישי, ממנו העפילה לליגה האירופית.
בגביע הליגה היא הגיעה לגמר, שם הפסידה לצ'לסי 0–2. בגביע טוטנהאם הודחה בסיבוב הרביעי אחרי הפסד ללסטר.
באירופה טוטנהאם הוגרלה לבית עם פרטיזן בלגרד, בשיקטש, ואסטרס טריפוליס.
היא סיימה במקום השני ועלתה לשלב הבא, שם הודחה על ידי פיורנטינה.
בחלון ההעברות של קיץ 2015 טוטנהאם רכשה את קווין וימר מקלן, קיירן טריפייר מברנלי, טובי אלדרווירלד מאתלטיקו מדריד, קלינטון אנג'י מליון וסון יונג-מין מבאייר לברקוזן.
את עונת 2015/16 טוטנהאם פתחה רע עם שלוש נקודות בלבד בחמשת המשחקים הראשונים, אך לאחר מכן חל שיפור משמעותי ביכולתה, והיא נאבקה על תואר האליפות מול לסטר סיטי.
את העונה טוטנהאם סיימה במקום השלישי שהקנה לה כרטיס לשלב הבתים בליגת האלופות.
באירופה הקבוצה הגיעה לשלב שמינית הגמר, שם הודחה על ידי בורוסיה דורטמונד.
בגביע הליגה הודחה כבר בסיבוב השלישי אחרי הפסד 1–2 ליריבתה המושבעת, ארסנל.
בגביע האנגלי הגיעה עד לשמינית הגמר שם הפסידה במפתיע 0–1 לקריסטל פאלאס בביתה.
הארי קיין זכה בתואר מלך השערים של הפרמייר ליג וכבש 25 שערים.
את עונת 2016/2017 הספרס פתחו עם תוצאות תיקו מול אברטון וליברפול, וניצחונות על קריסטל פאלאס וסטוק.
בחלון ההעברות טוטנהאם רכשה את ויקטור ווניאמה, וינסנט יאנסן, ג'ורג'-קווין אנקודו, פאו לופס ומוסא סיסוקו.
באותה העונה התמודדה טוטנהאם בפעם השנייה ברציפות על האליפות, הפעם מול צ'לסי.
טוטנהאם סיימה במקום השני המקנה כרטיס ישיר לליגת האלופות.
באירופה, היא הוגרלה לבית עם צסק"א מוסקבה, באייר לברקוזן ומונקו, אך סבלה מחוסר יציבות, סיימה במקום השלישי והודחה לליגה האירופית.
גם שם טוטנהאם נחלה אכזבה כאשר הודחה כבר בשלב 32 הגדולות על ידי גנט.
בגביע הגיעה עד לחצי הגמר, שם הפסידה 2–4 לצ'לסי.
בגביע הליגה טוטנהאם הודחה בסיבוב הרביעי אחרי הפסד 1–2 לליברפול.
הארי קיין זכה בתואר מלך השערים של הפרמייר ליג בפעם השנייה ברציפות עם 29 שערים.
בעונת 2017/2018 הרשימה טוטנהאם בליגת האלופות, בעיקר בניצחונות 3–1 על בורוסיה דורטמונד ועל ריאל מדריד, מה שהבטיח לה את הכרטיס לשמינית הגמר, אך לא הצליחה לשחזר את יכולתה מול יובנטוס, והודחה.
בגביע הליגה, טוטנהאם שוב הודחה בסיבוב הרביעי, הפעם על ידי וסטהאם.
בגביע האנגלי הגיעה לחצי הגמר, אבל רשמה את הפסדה השמיני ברציפות בשלב זה מול מנצ'סטר יונייטד.
בליגה סיימה את העונה במקום השלישי.
בעונת 2018/2019 סיימה טוטנהאם במקום השני בשלב הבתים של ליגת האלופות, אחרי ברצלונה שסיימה במקום הראשון.
בשמינית הגמר שיחקה מול בורוסיה דורטמונד אותה ניצחה בסיכום שני המשחקים 0–4. ברבע הגמר שיחקה מול מנצ'סטר סיטי, כאשר במשחק הראשון שהתקיים באצטדיון טוטנהאם הוטספר טוטנהאם ניצחה 0–1 ובמשחק השני הפסידה 3–4, ועלתה לחצי הגמר מול אייאקס בזכות שערי חוץ.
במשחק הראשון בחצי הגמר, אייאקס ניצחה 0–1, אבל שלושער של לוקאס מורה בגומלין שלח את טוטנהאם לגמר ליגת האלופות 2019 נגד ליברפול בפעם הראשונה בתולדותיה.
בליגה סיימה טוטנהאם במקום הרביעי.
ביולי 2019 שברה טוטנהאם את שיא ההעברות שלה על שחקן, כאשר רכשה את קשר ליון טאנגי אנדומבלה תמורת 55 מיליון יורו פלוס בונוסים.
את עונת 2019/20 פתחה הקבוצה בצורה לא טובה, ולאחר חמישה משחקים ללא ניצחון שדרדרו את הקבוצה למקום ה-14 בטבלה, המאמן מאוריסיו פוצ'טינו פוטר מתפקידו, כשז'וזה מוריניו מחליפו.
בעונת 2020/21 מוריניו לא הביא הישגים ניכרים.
טוטנהאם הפסידה ברבע הגמר של הליגה האירופית לזאגרב אחרי שהאחרונה זכתה בניצחון של 3-0 ובכך מחקה יתרון של 2–0 ל-3–2 בשני המשחקים.
בחודש אפריל 2021, פוטר מוריניו ובמקומו מונה שחקן העבר ריאן מייסון.
בזכות מוריניו הגיעה טוטנהאם לגמר גביע הליגה, אך מייסון הוא זה שניהל את המשחק מול מנצ'סטר סיטי בו הפסידה טוטנהאם 1–0.
ב-30 ביוני 2021 מונה נונו אספריטו סנטו למאמנה של טוטנהאם הוטספר, אך כעבור ארבעה חודשים בדיוק סנטו פוטר מתפקידו לאחר יכולת בינונית של התרנגולים הן בפרמייר ליג והן בקונפרנס ליג.
במקומו מונה אנטוניו קונטה אשר הצליח לשפר את תוצאות הקבוצה, ולסיים במקום הרביעי ולהעפיל לליגת האלופות.
כאשר הקבוצה הייתה בכושר גרוע במהלך עונת 2022/2023, מתח קונטה ביקורת על השחקנים וההנהלה של המועדון, ולאחר שהודח הן מליגת האלופות והן מהגביע האנגלי, קונטה עזב את המועדון בהסכמה הדדית במרץ 2023. העונה הייתה מהגרועות של המועדון בשנים האחרונות כשהקבוצה סיימה במקום השמיני ולא העפילה למפעלים אירופים.
עונת הייתה החלשה ביותר של המועדון בתולדות הפרמייר ליג כשסיימה במקום ה-17 בליגה.
עם זאת, הקבוצה סיימה 17 שנות בצורת ללא תואר, כשזכתה בליגה האירופית לאחר ניצחון בגמר 1–0 על מנצ'סטר יונייטד.
בעקבות ביצועי הקבוצה בעונת 2024/25, פוטר המאמן אנג' פוסטקוגלו ובמקומו מונה תומאס פרנק.
טוטנהאם שיחקה את משחקיה הראשונים בטוטנהאם מארשס במגרשים הנגישים לצפיית הציבור במשחק, ונשארה לשחק שם לתקופה של שש שנים.
במגרש זה שיחקה טוטנהאם לראשונה מול יריבתה הנצחית ארסנל (אשר בימים ההם נקראה רויאל ארסנל).
התרנגולים הובילו במשחק 1–2, עד שהוחלט להפסיק את המשחק בגלל מחסור בתאורה, לאחר שהקבוצה מארסנל הגיעה למשחק באיחור.
במקרים רבים פרצו מריבות על המגרש במארשס, משום שהקבוצות היריבות היו מתווכחות על תנאי המגרש מאחר שהיו רגילות לתנאים טובים יותר.
כמות הקהל במשחקיה של טוטנהאם גדל בהתמדה, ולכן הקבוצה נזקקה לעבור למגרש נגיש ליותר קהל על מנת ליהנות מתמיכת אוהדיה.
בשנת 1898 המועדון עזב את המגרש בטוטנהאם מארשס ועבר לשחק בפארק נורת'מברלנד, וגבה דמי כניסה למשחקיו על סך 3 פני.
טוטנהאם שיחקה במגרש זה שנה אחת בלבד, כאשר באפריל 1899 14,000 אוהדים הגיעו לראות את טוטנהאם משחקת נגד וולוויץ' ארסנל.
המגרש לא היה מסוגל יותר להכיל את קהל האוהדים הרב שטוטנהאם החלה לצבור, והקבוצה נאלצה לעבור למגרש גדול אף יותר.
היא עברה לשחק במרחק של 150 מטר בלבד משם, למגרשה של הקבוצה עד ל-2017.
וייט הארט ליין היה במקור משתלה בבעלות מבשלת שיכר, מבשלת צ'רינגטונגס, אשר מוקם מאחורי פאב.
בעל השטח הבין מה שיעור התשואה שיוכל לקבל אם יאפשר לטוטנהאם לשחק מאחורי הפאב שלו ולפיכך איפשר למועדון לשחק שם.
הקבוצה הביאה איתה טרסה שיכולה להכיל 2,500 צופים שבה השתמשו במגרשה הקודם, פארק נורת'מברלנד.
נוטס קאונטי הייתה הקבוצה שהתארחה בווייט הארט ליין, במשחק ידידות שנצפה על ידי 5,000 צופים, שהכניסו לקופת המועדון 115 פאונד מרכישת כרטיסים.
טוטנהאם ניצחה 1–4 בסיום המשחק.
קווינס פארק ריינג'רס הייתה ליריבה התחרותית הראשונה שמתארחת בווייט הארט ליין, כאשר למשחק הגיעו 11,000 צופים שחזו בטוטנהאם מנצחת 0–1.
בשנת 1905, טוטנהאם גייסה מספיק כסף כדי לרכוש זכות חכירה על הקרקע בה מוקם המגרש, והפכה לבעלים הרשמיים של השטח.
יחד עם צמיחת המועדון נוספו מקומות חדשים לצופים במגרש.
יציע ראשי חדש נבנה ב-1909, והיציע המזרחי גם כוסה בגג באותה השנה והורחב שנתיים לאחר מכן.
הרווחים שעשתה הקבוצה מהזכייה בגביע ה-FA בשנת 1921 שימשו לבניית טרסות לעמידה ביציעי פקסטון ופארק ליין שנתיים לאחר מכן, בעלות של 3,000 פאונד.
בכך הוגדלה תכולת האצטדיון לסביבות 58,000 מקומות, כאשר 40,000 מקומות היו מקורים.
פיתוח היציע המזרחי הושלם בשנת 1934, דבר שהגדיל את תכולת האצטדיון ל-80,000 מקומות, בעלות של 60,000 פאונד.
המגרש שופץ בשנת 1952, והדבר גרם לחשיפת פריטים ישנים ממבשלת השיכר העתיקה.
שנה אחת מאוחר יותר הותקנו לראשונה במגרש זרקורים.
הזרקורים הללו שודרגו בשנת 1957, דבר שהכריח את הזזת סמל התרנגול מהיציע המערבי ליציע המזרחי, ובשנת 1961, הותקנו במגרש זרקורים על גבי עמודי חשמל.
היציע המערבי של האצטדיון הוחלף על ידי מבנה חדש ויקר' והאצטדיון כולו החל לעבור תהליך מודרניזציה ארוך.
מספר פיתוחים ושדרוגים הותקנו במגרש במרוצת השנים, וב-1992 הטרסות התחתונות של היציעים הדרומי והמזרחי הומרו למקומות ישיבה' וכל היציע הצפוני הפך ליציע למקומות ישיבה בלבד בעונה שלאחר מכן.
הפיתוח מחדש של היציע הדרומי הושלם במרץ 1995, וכלל את מסך הטלוויזיה הענק הראשון של סוני ג'מבוטרון לצפייה בשידור ישיר של המשחק ומשחקי חוץ.
תכולת האצטדיון גדלה לקצת יותר מ-33,000 מקומות ישיבה סטנדרטיים.
בעונת 1997–1998 ליציע פקסטון התווספה קומה נוספת שכללה עוד מסך ג'מבוטרון ו-3,240 מקומות ישיבה.
בסוף מאי 2017 נהרס האצטדיון על מנת להקים במקומו את אצטדיון טוטנהאם החדש.
האצטדיון החדש של טוטנהאם מכיל 62,062 מקומות ישיבה, ונחנך ב-3 באפריל 2019 במשחק ליגה מול קריסטל פאלאס בו ניצחה טוטנהאם בתוצאה 0–2.
מאז גמר גביע ה-FA בשנת 1921, טוטנהאם הציגה על סמלה תרנגול צעיר, הארי הוטספר, שעל שמו נקרא המועדון.
נאמר עליו שקיבל את הכינוי "Hotspur" כי היה דוקר את הסוס שעליו רכב באמצעות דורבן (Spurs באנגלית) הרכיבה הקוצי שהיה על גב הסוס, כדי לגרום לסוס לרוץ מהר יותר בהסתערויות בקרבות תרנגולים, מה שהיה גם מזוהה עם קרבות תרנגולים אחרים בתקופה זו.
בשנת 1909 שחקן לשעבר של המועדון, ויליאם ג'יימס סקוט, בנה יציקה מברונזה של תרנגול צעיר עומד על כדורגל, שניצב ביציע המערבי של מגרש הקבוצה, ומאז הצבתו תרנגול וכדור הפכו לדמויות מרכזיות בזהות המועדון.
בין השנים 1956–2006 השתמשה טוטנהאם בסמלי מועדון שהציגו מספר נקודות ציון של הקבוצה, יחד עם סמלי הארגונים אשר קשורים לאזור טוטנהאם.
האריות שמאגפים את המגן מגיעים מסמל משפחת נורת'מברלנד, אשר בבעלותם אזורים נרחבים בשכונת טוטנהאם (כולל אזור שבעבר היה ממוקם בו מגרש הקבוצה), וסר הנרי פרסי (הארי הוטספר) היה חלק מהמשפחה.
הטירה שהייתה בסמל, היוותה אזכור לטירת ברוס אשר ממוקמת כ-500 מטרים מהאצטדיון.
העצים הם עצי אזור שבע האחיות שנשתלו בגן פייג' גרין על ידי שבע האחיות של טוטנהאם, ועל שמם נקראים תחנת רכבת ודרך ראשית באזור.
השריון מכוסה בסרט עם המוטו של הקבוצה בלטינית: Audere Est Facere (להעז זה לעשות).
בשנת 1983, על מנת להתגבר על שיווק של מוצרים פיראטיים הקשורים למועדון, הוספו האריות האדומים והסרט עם המוטו הלטיני לסמל הקבוצה על מנת להתמודד עם חיקויים.
הסמל הזה נותר קבוע במהלך 23 שנים רצופות.
בשנת 2006 המועדון החליט לבצע שינוי מודרני בסמלי המועדון, כולל הסמל העיקרי שלו.
הסמל המודרני הציג תרנגול כחוש יותר, שעומד על כדור ישן והיסטורי מעל שם המועדון.
המועדון טען, שהחידוש לסמל שמר בכל זאת על שמה המקורי של הקבוצה ועל סימני הזהות המקוריים שלה.
המדים הראשונים של הקבוצה היו בצבע כחול ים, אבל לאחר עונתו הרשמית הראשונה של מועדון לא היו צבעים רשמיים למדים במשך כמה שנים.
ב-1884 הקבוצה שינתה את מדיה לסגנון המדים של בלקברן רוברס.
זמן קצר אחרי שהקבוצה עברה לפארק נורת'מברלנד, התלבושת שונתה שוב לחולצה אדומה ומכנסיים כחולים.
חמש שנים מאוחר יותר, אחרי שהפכה לקבוצה מקצוענית, שונו צבעי החולצה לפסים בצבעי חום שוקולד וזהב.
בסוף המאה ה-19 המועדון שינה שוב את צבעי מדיו, לחולצות לבנות ומכנסיים כחולים כמו צבעי הקבוצה כיום, ומכאן כינוי צבעי הקבוצה "חבצלת-לבנה".
הבחירה בצבעים הללו הייתה בעקבות השראה ממדי קבוצת פרסטון נורת' אנד שזכתה בתקופה ההיא בדאבל.
לבן וכחול ים נשארו צבעי המועדון מאז ועד היום.
זמן קצר אחרי מלחמת העולם הראשונה, סמל התרנגול הוסף לחולצות המועדון.
בשנת 1939, החולצות הודפסו לראשונה עם מספרים בגבן, ובשנת 1983 הולסטן הפכה לחברה המסחרית הראשונה שהלוגו שלה מופיע על חולצת המועדון.
כאשר חברת ת'ומסון הולידייס הפכה לנותנת החסות הראשית של המועדון בשנת 2002, הלוגו שלה הופיע על החולצה בצבע אדום, צבעה של ארסנל היריבה, דבר שגרם לאוהדי הקבוצה אי נחת מתלבושת קבוצתם.
בשנת 2006 טוטנהאם הצליחה להבטיח לעצמה חוזה חסות עם חברת אינטרנט-קזינו על סך 34 מיליון פאונד, ועם נותני החסות הרשמיים של הקבוצה כיום, מניסיון.
אף שזה השאיר את הצבע האדום על חולצת המועדון, הלוגו החדש לא זכה להערות מיוחדות מאוהדי הקבוצה כמו קודמו.
מאז שנת 2001, החברה המחזיקה העיקרית במניות המועדון היא ENIC אינטרנשיונל, חברת השקעות שנוסדה על ידי המיליארדר הבריטי-יהודי ג'וסף "ג'ו" לואיס .
איש העסקים הבריטי-יהודי דניאל לוי, שותפו של לואיס ב-ENIC, מכהן בתור יושב-הראש (היו"ר) של מועדון הכדורגל טוטנהאם, מאז 2001.
ביוני 2007 ENIC הגיעה לשליטה ב-68% מהמניות לאחר שרכשה מניות בשיעור 14.7%, שהיו שייכים ליושב ראש לשעבר של הקבוצה, אלן שוגר.
סטליוס האג'י-יואנו שלט בעבר ב-9.9% ממניות הקבוצה באופציות באמצעות חברת "הודרם בע"מ" ביוני 2006, אך מאז הוא מכר את כל מניותיו, ו-ENIC הפכה לשולטת העיקרית במניותיה של טוטנהאם.
כיום מחזיקת חברת ENIC גרופ ב-85.55% ממניות המועדון.
ב־4 בספטמבר 2025 הודיע דניאל לוי על עזיבה מתפקיד היו"ר של הקבוצה.
למועדון יש תוכנית קהילתית, אשר מאז 2006, הוא עובד עם המועצה של רובע הארינגיי ו"מטרופולין ביטחון בית" ויחד עם הקהילה המקומית, בעיקר בתחום פיתוח מתקני ספורט ותוכניות חברתיות שממומנים גם על ידי חברה נוספת והתאחדות הכדורגל האנגלית.
"קרן טוטנהאם הוטספר" זכתה לתמיכה פוליטית רמת מעלה על ידי ראש ממשלת בריטניה כאשר החלה לפעול ברחוב דאונינג 10 בפברואר 2007.
במרץ 2007, המועדון הכריז על שיתוף פעולה עם ארגון הצדקה "SOS לילדי הכפר בבריטניה".
הוחלט אז כי קנסות כספיים שיוטלו על שחקני הקבוצה יותרמו לצדקה למען כפר הילדים רוסטנבורג שבדרום אפריקה, יחד עם המימון שעולה אחזקת הכפר והפרויקט, ובנוסף לפעילויות פיתוח קהילתיות באזור רוסטנבורג.
בסוף עונת 2006–2007, טוטנהאם הובילה את הפרמייר ליג מבחינת תרומות.
קבוצת הנשים של טוטנהאם הוקמה בשנת 1985 בשם "נשות ברוקסבורן".
הן החלו להשתמש בשמה של טוטנהאם לקראת עונת 1991–1992, כאשר שיחקו ב-"ליגת הנשים האזורית של דרום-מזרח ולונדון" (הליגה הרביעית לנשים).
הן זכו באליפות הליגה ועלו ליגה בעונת 2007–2008, ל-"ליגת הכדורגל הדרום מזרחית המאוחדת לנשים", הליגה השלישית לנשים באנגליה.
בעונת 17–2016 סיימה טוטנהאם במקום הראשון בליגת הנשים הלאומית הדרומית (FA Women's National League South) והעפילה לליגת הצ'מפיונשיפ לנשים (FA Women's Championship).
בעונת 19–2018 סיימה הקבוצה במקום השני בליגה זו, מה שהבטיח עלייתה לליגת העל, הסופרליג לנשים (FA Women's Super League).
לטוטנהאם יש בסיס אוהדים נרחב מאוד ברחבי הממלכה המאוחדת, בעיקר באזור צפון לונדון והמחוזות סביב לונדון, כאשר למשחקי הבית של הקבוצה מגיע קהל רב באופן קבוע.
בכמה עונות במהלך שנות ה-50 ושנות ה-60, לתרנגולים היה את ממוצע הקהל הגדול ביותר באנגליה.
יש גם מועדוני אוהדים של טוטנהאם מפוזרים ברחבי העולם.
יריביהם העיקריים של אוהדי הקבוצה מונים מספר מועדונים מאזור לונדון, כאשר היריבות הגדולה ביותר היא עם אוהדי המועדון הקרוב ביותר לטוטנהאם, המועדון הצפון לונדוני ארסנל.
לאוהדים ישנה יריבות עיקשת גם עם המועדונים וסטהאם יונייטד וצ'לסי, שגם הם ממוקמים בלונדון.
לטוטנהאם יש את ממוצע הקהל במשחקיה השלישי בגודלו בכל הזמנים של הכדורגל האנגלי, כשרק מנצ'סטר יונייטד וליברפול מקדימים אותה בנתון זה.
אנטישמיות מצד אוהדים, Yids Army
אוהדי הקבוצה, יהודים ולא-יהודים, התאחדו נגד ההשמצות האנטישמיות והחליטו לאמץ לעצמם את הכינוי באמצעות שירי עידוד לקבוצתם עם המילה "יידס", ואף מכנים עצמם בשם "Yidds Army" ("צבא היהודונים").
רבים מאוהדי הקבוצה רואים באימוץ הכינוי "יהודי" כסמל לגאווה אשר ממגר את כח המילה הזו כעלבון.
כיום, הכינוי משמש בעיקר כדי להבדיל את עצמם מאוהדי המועדונים האחרים.
למרות זאת, רבים אינם-מסכימים לקרוא לעצמם ולאוהדי המועדון בכינוי "יהודונים" (Yids), כשמצד אחד, יש את היהודים שמתקוממים נגד מילת הגנאי האנטישמית האגרסיבית שעליהם לשמוע בכל פעם.
מצד שני, אוהדים רבים של הקבוצה שאינם-יהודים ומבחינתם להיות מזוהים בתור "יהודים" זה דבר שלילי לכל דבר ועניין - גם בלי קשר לכדורגל.
ישנם גם אנשי ציבור ומוסדות רשמיים שניסו וביקשו פעם אחר פעם מהאוהדים השונים להימנע מלהמשיך לעשות שימוש במונח הגזעני "Yids", אך עד היום ללא הצלחה.
אליפות ליגת המשנה האנגלית: 2
גביע הליגה: 4 אליפויות ו-3 גמרים
גביע אופ"א/הליגה האירופית : 3
גביע אירופה למחזיקות גביע: 1
לפי הצבעתם של חברי המועדון ובעלי מנויים עונתיים:
1993 דארן אנדרטון 1994 יורגן קלינסמן
טוֹטֶם הוא עצם המייצג בעל־חיים או צמח, ומטרתו לשמש סימן (Emblem) לשבט, או אדם מסוים, דוגמת מנהיג רוחני.
טוטם הוא בדרך כלל בעל חשיבות דתית והמונח טוֹטֶמִיזם הוא השם שניתן למערכות אמונה המבוססות על עצם כזה.
המושג הוא מתחום הדתות האנימיסטיות.
על אף שהמילה מגיעה מלשונם של בני שבט צ'יפוואה האינדיאנים במשמעות "ישות מקודשת", המושג אינו ייחודי לתרבות האינדיאנית בלבד, וניתן לראות ביטויים של טוטמיזם בקרב הרבה אמונות קדומות של תרבויות שבטיות ברחבי העולם.
הטוטם מוצג לעיתים קרובות כמוליד השבט, כמייסדו, או כמעניק לו חיים, כדוגמת האגדה על הזאבה שהניקה מדדיה את רמוס ורומולוס, מייסדי רומא.
למרות שהטוטם נחשב כקדוש ולכן לרוב אסור בפגיעה, טקסים טוטמיסטים מסוימים מתבססים דווקא על הריגה ואכילה של בשר חיית הטוטם, על־מנת לזכות בכוחה, ולחיזוק הקשר המיסטי איתה.
בקרב שבטים אינדיאנים באזור צפון מערב אמריקה הצפונית, הייתה נפוצה האמונות של גילוף עמודי טוטם, עמודי עץ עצומי ממדים שייצגו, בין סמלים נוספים, את הטוטם של השבט.
הסוציולוג אמיל דורקהיים החזיק בהשערה שהטוטמיזם הוא אמונתה הראשונית והקדומה ביותר של התרבות האנושית, והיא הבסיס ממנו התפתחו הדתות השונות.
זיגמונד פרויד, בספרו "טוטם וטאבו", טען שלטוטם השבטי יש חשיבות במניעת גילוי עריות, בהתבסס על מחקרים על מנהגי השבטים של ילידי אוסטרליה, המונעים זיווג בין שני אנשים בני משפחות קרובות בעלות אותו הטוטם.
מושג ה"טוטם" כפי שהוא מופיע באנתרופולוגיה הקלאסית ואצל פרויד שנוי במחלוקת.
הדעה הרווחת היום היא שטוטם, כפי שהוגדר שגויה, אינו תופעה קיימת אלא הפשטה של חוקרים המעידה על חוסר הבנה.
טוטס טילמנס (Jean "Toots" Thielmans; 29 באפריל 1922 – 22 באוגוסט 2016) היה מוזיקאי ג'אז אמריקאי ממוצא בלגי.
ידוע במיוחד כנגן מפוחית פה, אך גם גיטריסט ובעל יכולת וירטואוזית בשריקה.
טוטס טילמנס נולד וגדל בבריסל.
בגיל שלוש למד לנגן באקורדיון, ומאוחר יותר במפוחית ובגיטרה.
מעולם לא למד מוזיקה במסגרת מסודרת ומעולם לא ידע לקרוא תווים.
טילמנס החל את הקריירה שלו כנגן גיטרה.
בתחילת שנות ה-50 הצטרף ללהקה של בני גודמן בסיור הופעות באירופה.
בשנת 1952 עקר לארצות הברית, שם ניגן עם צ'ארלי פארקר, ו"התגלה" על ידי ג'ורג' שירינג שצרף אותו לחמישיית ג'אז בשנת 1953. לאחר שש שנים בהן ניגן עם שירינג, הקים בעצמו שתי רביעיות סווינג וביבופ.
בשנת 1961 הלחין טילמנס את "בלוזט" - קטע ג'אז אותו ביצע בשריקה בליווי גיטרה באוניסון (כך שמלודיית השריקה והגיטרה זהות ומנוגנות בו-זמנית).
בלוזט הפך ללהיט בינלאומי, זכה לביצועים רבים על ידי אמני ג'אז ברחבי העולם ונכלל בספר הסטנדרטים של נגני הג'אז (נורית גלרון מבצעת את בלוזט בתקליטה השני).
באותן שנים שגשגה הקריירה של טוטס טילמנס כנגן מפוחית לצידם של אמני ג'אז ופופ מן השורה הראשונה, כמו קווינסי ג'ונס, רוי אלדרידג', אלה פיצג'רלד, ביל אוונס, דיזי גילספי, אוסקר פיטרסון, רישאר גליאנו, בילי ג'ואל ופול סיימון.
ניתן לשמוע את צלילי המפוחית שלו בנעימות הסרטים "קאובוי של חצות" (1969), "שוגרלנד אקספרס" (1974) וכן בפתיחה לתוכנית הילדים "Sesame Street" ומאוחר יותר בנעימת הסרט "ז'אן דה פלורט".
כמה מאלבומיו הוקדשו למוזיקה ברזילאית, בהם לקחו חלק שורה ארוכה מחשובי היוצרים הברזילאים, ביניהם שיקו בוארקי, מילטון נסימנטו, קייטנו ולוזו, ז'ילברטו ז'יל ואליס רז'ינה.
טילמנס היה ידוע במזגו הנעים ובצניעותו: הוא נהג לכנות את עצמו "ket" ("ילד רחוב" בסלנג בלגי).
על פועלו המוזיקלי קיבל פרס בפסטיבל הג'אז "הים הצפוני" בהאג שבהולנד, ובבלגיה קיבל תואר ברון ותואר דוקטור לשם כבוד משתי אוניברסיטאות.
בשנת 1981 לקה טילמנס בשבץ שגרם לשיתוק במחצית גופו, אך החלים והמשיך להופיע ולהקליט עד השנים האחרונות לחייו - כאשר לדבריו הוא "אמנם לא יכול לנגן את כל הצלילים שניגן בעבר אך עדיין הוא מנגן את הטובים שבהם...."
טילמנס המשיך להופיע עד שנת 2014. באוגוסט 2016 נפטר בשנתו בגיל 94.
טוטלי ספייס היא סדרת אנימציה לילדים, שהופקה על ידי חברת הצרפתית.
הסדרה זכתה להצלחה, ושודרה בעשרות מדינות ברחבי העולם.
ב-22 ביולי 2009 יצא בצרפת סרט המבוסס על הסדרה בשם "טוטלי ספייס: הסרט" המספר איך סאם, אלכס וקלובר נפגשו והפכו למרגלות.
בחודש אפריל 2023 נודע כי הסדרה תחודש לעונה שביעית, בה הבנות עברו מהפך חיצוני.
היא החלה להיות משודרת בערוץ Discovery Kids באמריקה הלטינית ב-12 במאי 2024, ובערוץ קרטון נטוורק בשאר העולם בהמשך השנה.
בישראל העונה השביעית שודרה לראשונה ב-16 בדצמבר של אותה השנה בדיבוב העברי בערוץ ג'וניור.
היא חודשה לעונה שמינית שצפויה לעלות ב-2025.
בישראל, הסדרה שודרה לראשונה בערוץ Fox Kids (לימים ג'טיקס, ולאחר מכן ערוץ דיסני), וגם עלתה לשירות הזרמת המדיה HOT VOD Young, כאשר כל שש העונות שלה דובבו על ידי אולפני אלרום.
ב-10 בנובמבר 2024 העונה השישית של הסדרה החלה להיות משודרת בערוץ ג'וניור, כשהיא דובבה מחדש על ידי NDG Studios עם שינוי כולל של צוות המדבבים, ואותו הצוות המשיך גם אל העונות הבאות.
העונה השביעית עלתה לשירות הסטרימינג "HBO Max" עם השקתו בישראל ב-13 בינואר 2026 (כרגע היא לא זמינה בדיבוב העברי).
הסדרה עוסקת בסם, קלובר ואלכס, בנות הלומדות בתיכון "בוורלי הילס" ובמקביל פועלות כסוכנות מרגלות בחברת "טופ" (WOOHP בגרסה המקורית) ומצילות את העולם.
בגלל עבודתן השנייה נאלצות במקרים רבים להסתיר את זהותן ולאזן את החיים כמרגלות עם החיים הרגילים כתלמידות תיכון.
חיי הבנות בתיכון כוללים הרבה פעמים אהבה רומנטית לבנים יפי מראה הלומדים במקום.
בעונות השלישית והרביעית עוברות לגור בבית משלהן, עד שהאימהות שלהן, שגילו שבנותיהן מרגלות, מוכרות אותו, ואחרי שהן השיבו אותו אליהן, הן התגוררו בו עד תחילת העונה החמישית.
כמו כן, בשלוש העונות הראשונות מקום הבילוי שלהן היה הקניון של בוורלי הילס, עד שנהרס לקראת סוף העונה השלישית בגלל מעשיו של מדען מרושע בשם פרופ' לינק, ומהעונה הרביעית הן החליפו אותו בשדרת חנויות בשם "הגרוב" עד סוף העונה השישית (כמו כן, המקום כיכב גם בסרט).
בעונה החמישית הבנות עוברות לאוניברסיטת מליבו וממשיכות בחוויותיהן.
לבנות אויבים רבים בתור מרגלות, אך בחייהן הרגילים ישנה מנדי, שהצטרפה אליה בת דודתה, מינדי שמתחרות איתן על בנים, פנטהאוז וכדומה.
בעונה השביעית הבנות מתגוררות בסינגפור מעל לבית תה בשם "איי ספיי" (בתרגום חופשי: "אני רואה" וגם "אני מרגלת"), ועובדות בעיר סודית בשם "עולם הטופ", ושיש להן ספק אביזרים בשם טובי שייצר את החליפות החדשות שלהן, לצד הפודריות שלהן ומחליף את תרמילי הסילון הקודמים.
כמו כן, לצד ג'רי שהפך ליועץ, זרלינה ביתו משמשת כמעסיקתן החדשה והן לומדות באקדמיית איה.
סמנתה "סם" סימפסון - המוח שבחבורה ומנהיגת הקבוצה.
סם תמיד נחושה לפתור בעיות ולעזור לחברים, וכשהיא בסביבה אין סיבה לדאגה, כי היא מוצאת פתרון בשניות מועטות.
לפעמים נקלעת למשברים רומנטיים, כשמושא החלומות הוא גבר אינטליגנטי וג'נטלמן.
כשרונה בריגול התגלה על ידי טופ, כשהשתמשה בחוט של הבובה המדברת שלה על מנת לקחת צנצנת עוגיות.
בעונה השביעית החלה לאהוב גם משחקי מחשב, ואף פתחה משחק משלה לטלפון שנקטל על ידי מנדי כמבקרת.
הייתה בעלת גשר לשיניים כשהייתה בת 12. התגלתה כמחוננת בעונה השלישית והיה לה את האפשרות ללמוד במכללה בגיל צעיר, אך בסוף ויתרה על זה.
צבע החליפה שלה הוא ירוק.
בעלת תסרוקת קארה ארוכה ובלונדינית.
חסרת סבלנות, ומתעסקת תמיד במראה החיצוני וביחסיה הרומנטיים.
כך יוצא שבשיחות שבין הבנות קלובר תמיד משלבת גם את נושא האיפור והמראה החיצוני ואינה מתרכזת בעיקר השיחה.
לא פעם קלובר נוהגת לומר ש"זאת לא פעם ראשונה שאיפור מציל את חיי".
בעונה החמישית קלובר מתאהבת בבחור בשם בליין והם הופכים לחברים.
באחד הפרקים בעונה השנייה מצוין שהיא שמרה חלק מאביזרי טופ לעצמה, והשתמשה בהם במשימה משלה שבו עקבה אחר בחור שמשתמש ביכולת התחפשות מיוחדת על מנת להתחיל עם כל בת צעירה בבוורלי הילס, שהשתמשה במכונה שלו.
בעונה השלישית מתגלה שקלובר מנהלת יומן אישי.
כשרונה בריגול התגלה על ידי טופ, כשהיא רגלה אחר בן שהייתה דלוקה עליו מבית העץ שלה.
בעונה השביעית פותחת ערוץ משלה ברשת ומתעדת את חייה ואת חייהן של סם ואלכס, והיא גילתה שמנדי היא הצופה היחידה שלה בערוץ.
צבע החליפה שלה הוא אדום.
אלכסנדרה "אלכס" קוסוי - בחורה חצי היספנית וחצי אפרו-אמריקאית, בעלת תסרוקת קארה קצרה בצבע שחור.
אין לה שום בעיה לעזור ואם קוראים לה היא באה מיד.
בניגוד לקלובר, אלכס מתעסקת לא פעם בנושא אמונות תפלות.
ספורטיבית מאוד ומתעסקת בסוגים רבים של ספורט.
היא גם לפעמים נקלעת למשברים רומנטיים.
כשרונה בריגול התגלה על ידי טופ, במשחק כדורגל.
אביה מומחה לננוטכנולוגיה, והיא באחת המשימות השתמשה בציפורן מלאכותית שהוא הכין לה, שהיא ננוטכנולוגית בעצמה.
צבע החליפה שלה היא צהוב.
ג'רלד "ג'רי" לואיס - מפקד טופ וגם ראש צוות הבנות.
כשיש משימה הבנות נשאבות בהפתעה אל תוך מפקדת טופ ומאזינות לדבריו של ג'רי, וזאת על ידי מתקנים המוסווים כחלק מהמבנה של המקום הנוכחי בו נמצאות הבנות (כמו לוקר, ספסל, דשא, ארון בגדים, ספה ועוד).
לעיתים, שלא ביוזמתו, הוא "משתתף" גם במשימות של סוכנותיו.
בעונה השביעית פורש לגמלאות והופך ליועץ בטופ, ונותן לביתו זרלינה להחליפו.
זרלינה לואיס (טובל ישראלי) - ביתו של ג'רי שמשמשת כמעסיקתן החדשה של הבנות.
צבע החליפה שלה הוא צהוב בהיר, שנראה רק בפרק אחד.
טובי (אביב ביקל שגיא) - ספק הציוד לבנות בעונה השביעית.
בנה להן את החליפות החדשות.
בחלק מהפרקים נראה שהוא גם לומד באקדמיית איה ביחד עם הבנות.
צבע החליפה שלו הוא תכלת בהיר.
מנדי- בחורה סנובית האוהבת אופנה, איפור ובגדים.
מנדי היא האויבת הכי גדולה של הבנות, אך בעיקר של קלובר.
מנדי גורמת לה כל פעם מחדש לקנא בדברים שהיא עושה.
כאשר הבנות ובכללן גם מנדי עוברות לאוניברסיטת מאליבו, היא פוגשת את בת דודתה מינדי.
אז היא ניסתה להתקבל בתור סייבר צ'אק ומיררה לבנות את החיים.
בהמשך עברה לסינגפור, מתגוררת בפנטהאוז ולומדת באקדמיית איה.
צבע החליפה שלה, בחלק מהפרקים, הוא סגול.
דייוויד (אסף קורמן) - מושא אהבתן של שלוש המרגלות וגם של מנדי.
דייוויד מתעניין באמנות: הוא מנגן בגיטרה, עוסק בשירה ומצייר.
בליין- בעונה החמישית קלובר מתאהבת בבחור בשם בליין והם הופכים לחברים.
אחרי כמה זמן היא מגלה שהוא בעצם מרגל שמנסה להרוג אותה אז היא מנסה לתפוס אותו בעזרת חברותיה ובסוף מתגלה שעבדו עליו וקלובר לא רעה אז הם חוזרים והוא עובר למשרד טופ שבאוסטרליה.
הופיע בעונה השישית שבה מסתבר שהוא וקלובר נפרדו, והוא יצא אחרי כן עם מנדי, שגם ממנה נפרד מכיוון שהיא הייתה לפי דעתו תובענית מדי.
בעונה השביעית הוא וקלובר חוזרים, והוא עובד בסניף האוסטרלי של טופ.
ארנולד (אסף קורמן) - מופיע בעונות הראשונות של הסדרה.
ארנולד הוא הגאון של הכיתה בתיכון בבוורלי הילס ונחשב ל"חנון".
הוא למד בכיתה של סם אך מאוהב בקלובר.
הוא עצמו אף שם לב למשהו מוזר בבנות (כביכול השאיבות הפתאומיות שלהן אל מפקדת טופ), אך הוא לא יודע במה מדובר.
כיכב עד תחילת העונה החמישית.
גלדיס (איריס זינגר/יעל עמית) - מחשב בעל בינה מלאכותית.
גלדיס עוזרת לג'רי לתת לבנות מכשירים בהתאם למשימה, והיא גם מתפקדת כמצלמה נסתרת בחדר של ג'רי, אותו היא מאוד אוהבת.
דמותה מופיעה בעונה השלישית ובעונה הרביעית.
כאמור, לגלדיס בינה מלאכותית ויש לה דעות משל עצמה ומחשבות משלה.
באחד הפרקים גלדיס פורקה על ידי נבל המכונה "המוח", וזאת כדי שהיא לא תתעד אותו מבצע את זממו בחדר של ג'רי.
בעונה החמישית פורקה ונשלחה למיחזור כך אמר ג'רי בגלל דרכיה השתלטניות.
צוין במספר פרקים שהיא הייתה מאוהבת בג'רי.
מינדי - בת דודתה של מנדי.
מינדי פוגשת את הבנות בעונה החמישית של הסדרה.
בדומה לבת דודתה, גם היא שונאת את הבנות ומנסה להתגרות בהן ללא הצלחה.
מינדי ומנדי מנסות להתקבל לאוניברסיטה אך נכשלות.
כמו כן, הן אף מנסות, גם ללא הצלחה, לגלות את סודן של הבנות.
לא נראית יותר בעונות השישית והשביעית.
בריטני - מרגלת נוספת ב"טופ".
הבנות פוגשות אותה לראשונה בעונה השנייה: כשהיא נמצאה בידיהן של חבורת פושעים שחטפו אותה, נשלחו הספייס על ידי ג'רי להצילה.
אלכס לא אהבה את בריטני וחשבה שהיא רוצה לתפוס את מקומה אצל הבנות, בעונה השלישית בריטני נחטפת על ידי חבורת פושעים, והבנות מצילות אותה.
ג'רי צירף אותה לספייס לאחר שלא הסתדרה עם שני הבנים שאליהם ג'רי צירף אותה בעונה החמישית, בהמשך, הבנות פוגשות אותה באוניברסיטת מאליבו ובהמשך העונה מתיידדת עם אלכס ומגלה כמה שהן דומות.
בעונה השביעית התגלה שגם היא נושאת את החליפה החדשה של הבנות בסדרה.
צבע החליפה שלה הוא תכלת.
אוינקי - חזיר המחמד של אלכס.
ניצל על ידה ביום הראשון שבו היא, קלובר וסם נפגשו לראשונה, וכמו כן עזר להן מספר פעמים אחרי כן.
היה בטופ תקופה מסוימת ולאחר מכן עבר לגור עם הבנות במעונן שבאוניברסיטה ושהה שם במשך העונה השישית.
טרנט - מתלמד ומשרתה של מנדי.
בפועל משמש כמשרת שלה, אף על פי שמנדי הציגה אותו כמתלמד שלה.
מסיע את מנדי לכל מקום.
באחד הפרקים ג'רי בטעות, שם לו גנים של עקרב מפלצתי, בעת שמחק לו את הזיכרון לאחר שהוא ראה את הזהות הסודית של הבנות.
קייטלין ודומיניק - חברותיה של מנדי ובנות הלוויה שלה.
מככבות בסרט, בעונה השלישית, בעונה הרביעית ובאחד הפרקים של העונה השביעית.
מצוין כנראה שנפרדו דרכן שלהן ושל מנדי והן למדו במקום אחר בעת שמנדי למדה במאליבו.
גברת לואיס - אימם של ג'רי, טרנס ושרי (נבלית מ"סוכני העל").
שימשה בתור נבלית בסוף העונה החמישית בעקבות המכונה של ג'רי למיגור הרוע שפעלה הפוך.
בעונה השישית רצתה לשוב לעולם הריגול.
המראה שלה בעונה הראשונה היה שונה מזה בשאר הופעותיה.
האחים וורדן - זוג תאומים שמשמשים כדיקני מכללת מליבו.
חושדים שיש משהו מוזר באלכס, קלובר וסם, רוצים לשים עליהן יד ולגרש אותן.
באחד הפרקים הם גייסו את מנדי שתרגל אחריהן, בתמורה שהיא תקבל את מעונן.
אך הן הצליחו להרוס את מזימתה.
דין - סוכן שתפקד כעוזרם של ג'רי ושל טרנס ותפקד כסוכן כפול.
הופיע בין סוף העונה השלישית לתחילת החמישית.
כישרונו בריגול התגלה על ידי טופ קצת אחרי שיצא מבטן אימו.
הופיע לצד הבנות ב"סוכני העל", בפרק שבו שתי הקבוצות נפגשו לראשונה ואימן את הבת היחידה בקבוצה, מייגן.
נורמי - דודנה הצעיר של קלובר.
טיפוס שהוא פרא אדם מבחינתה.
פרופסור פלנקט - המורה לאופנה במליבו.
מיי לין "גליטר סטאר" - נערה סינגפורית שהיא בעלת בית התה "איי סְפַּיי" שנמצא במבנה המגורים שבו הבנות שוכנות בעונה השביעית.
לא יודעת על זהותן הסודי עד פרק 23 שבו היא הצטרפה להרפתקת ריגול עם טובי והבנות ואחרי כן היא התחרתה ובחרה שימחקו לה את הזיכרון, אחרי שזרלינה ראתה שיש לה כישרון לריגול.
כמו כן, לומדת איתן באקדמיית איה.
צבע החליפה שלה, בחלק מהפרקים, הוא כתום.
גבריאלה, סטלה וכרמן - אימותיהן של הבנות שההופעה המרכזית שלהן הייתה בסוף עונה 4 שבה הן היו בהרפתקת ריגול משלהן לצד הבנות.
בתחילת החלק השלישי הן התגייסו לטופ, לאחר שהן חשבו שבנותיהן נספו בשלג בסוף החלק השני.
המראה שלהם בתחילה היה שונה מעט מזה שהיה להן בעונה הרביעית ואילך.
מתגלה שהן נושאות את גן הריגול בעצמן והן העבירו אותו לבנות גנטית.
צבעי החליפות שלהן בהתאמה הם: ורוד, טורקיז וירוק בקבוק.
צ'י -סוכן טופ שמתפקד כאב הבית של אקדמיית איה.
פוצ'י פו - כלבם של ג'רי וזרלינה.
באחד הפרקים התלווה לבנות במשימתן, ובאותו הפרק התחלף עם סם בגוף.
פלאפי פלאפ - אוגר שמשמש ככוכב רשת, בגלל הריקוד שלו.
הופיע באחד הפרקים כנושא טבעות של זוג בחתונה.
ובפרק אחר כשחקן בסדרת הסרטים של מרקו לומייר, לאחר שזה חזר בתשובה.
ובפרק אחר כאחד הקורבנות של הסבתא ונכדה דן.
פיבי (אסתר אתי קסטרו/ מיכל מוכתר/ נטלי פיק) - אימה של מנדי.
הבנות פוגשות בה לראשונה כשהן עברו לשנות השבעים בעקבות ג'רי, כשהיא נראתה כמו ביתה מנדי.
הופיעה במספר פרקים בעונה השלישית.
אליס, פאם וקרימסון - שלישיית הבנות שקדמה לטוטלי ספייס.
הופיעו באחד מפרקי העונה הראשונה ושם מסתבר שהסיבה שהוא גייס את הבנות, זה בגלל ששלישיית המרגלות הקבועה שלו נעלמה, אך למעשה הם נחטפו על ידי אקו- טרוריסט בשם אדיסון שהשתיל עליהן מכשיר שליטה.
הטוטלי ספייס משנת 2025 - גרסה עתידית של הבנות מעתיד חלופי שבו הן החליטו על קריירה עצמאית לאחר שטופ נסגרה וג'רי החליט להקפיא את עצמו.
לצערן של הבנות שהגיעו לתקופה הזו באמצעות מכונת הזמן, הן מגלות שהן עדיין רווקות.
תמי - חברת ילדות של ג'רי.
לה ולג'רי היה הרכב מוזיקלי בעבר.
אופנתון - הנבל הראשון שהבנות פגשו, הופיע לראשונה בסרט "טוטלי ספייס: הסרט", הוא הפך את כולם לאופנתיים כדי שיוכל לפוצץ את כדור הארץ, משום שבילדותו הוא לא היה אופנתי, נשלח לכלא עם עוזרו הרוסי יורי, ועם טד, עובד של ג'רי שבגד בבנות.
הלגה פון גוגן (איריס זינגר) - הפכה את אנשי האונייה של חברת הספנות "יוליה" לחיות, כדי לחתוך את פרוותם ולחזור לשוק האופנה עם בגדים מעור של חיות אמיתיות (שבפועל הם בכלל בני אדם).
טרוד (צביקה שוורצברג) - גבר יליד אפריקה ועוזרה של הפושעת הלגה פון גוגן.
כדי להתל בהן, טרוד התחפש לאדם מקומי בדיוק כשהבנות הגיעו לאי המסתורי.
טרוד העיף על קלובר חץ ספוג ברעל שהפך אותה לחתולה ויצר את השיקוי שהפך לחיות את נוסעי חברת הספנות "יוליה" ובכללם קלובר.
ד"ר ג'לי (שמחה ברבירו) - ד"ר למזג אוויר.
ד"ר ג'לי נוקם בעולם בכך שיעשה שיקפיא אותו.
בעונה הראשונה הוא חטף את קלובר.
בעונה השלישית יוצאות הבנות להציל דווקא את האדם שהן הכי שונאות - מנדי, לאחר שד"ר ג'לי חטף אותה.
המוח - האסיר השמור ביותר של טופ.
המוח מצליח לברוח וכמעט מצליח לגרום להשמדת כדור הארץ, אך המרגלות עוצרות אותו שניות לפני שזה קורה.
סבסטיאן (צביקה שוורצברג) - סבסטיאן יצר מוזיקה העושה שטיפת מוח וניסה להפיצה בכל רחבי העולם כדי שבני האדם התמימים יהיו משרתיו ויפנו כנגד הבנות (אף על פי שבפועל הן מסתירות את זהותן כמרגלות).
טרנס (טרי) לואיס - אחיו התאום של ג'רי ואחיה של שרי (נבלית שמככבת ב"סוכני העל" בלבד).
טרנס בא לטופ ומתנקם מהסיבה שאחיו היה מועדף על פניו.
במזימתו הוא מנסה להשתלט על טופ ולפוצץ את הליבה שלה, אך נכשל ונכלא במפקדת טופ לאחר שהבנות הביאו למעצרו.
עם זאת, טרנס ברח לאחר מכן והקים את קבוצת השוטים, אך הטוטלי ספייס הביאו שוב למעצרו אחת לתמיד.
כיכב באחד הפרקים של "סוכני העל".
ג'רלדין הארט (שירי גדני/הילה מערבי/איריס זינגר/יעל עמית) ריגול מתחרה בשם רג"ל.
הארגון עצמו היה מסווה לפעולות הפשע שלה וסגירת חשבון עם טופ לאחר שלא התקבלה לארגון.
בעונה השלישית רצתה שקלובר תהיה בצד שלה.
בעונה הרביעית מנצלת את ארנולד, לאחר שזה החליט להיות גיבור על בעצמו ואף גילה בהמשך את סודן של הבנות, על מנת ללכוד אותן.
לאחר שנכלאה, ג'רלדין בורחת מהכלא ותופסת את החבר של קלובר, בליין, כדי שמחד יהרוג את קלובר ומאידך יגרום לה לקנא, אך הוא לא הצליח וסירב לפעול בשבילה, ולכן ג'רלדין נכשלת ושוב נכנסת לכלא אחת ולתמיד.
אדיסון - הופיע בעונה הראשונה, כאשר הפך את הטוטלי ספייס הקודמות לרעות.
אדיסון שאב כוח מטחנות כוח כדי להזיז את השמש ממקומה, אבל הטוטלי ספייס הביאו למעצרו.
מרקו לומייר - לומייר חטף שחקנים מפורסמים בעונה השנייה.
כמו כן, הוא קפץ מהמסוק למים וחטף את אלכס, אבל הטוטלי ספייס הביאו למעצרו.
בעונה רביעית התחזה לומייר ליוצר סרטים מפורסם והשתמש בג'רי לסרט מרושע (שבו הוא שיחק את תפקידו).
כדי להרוס את מזימתו, ג'רי השתמש באביזרים אמיתיים כדי להקפיא את מי שנחשבים בערך כיוצרי הסרטים בהוליווד והטוטלי ספייס הביאו למעצרו של לומייר.
בעונה השביעית חזר בתשובה ושב להפיק סרטים ולטפל בביתו שירלי, שהמשיכה את דרכו הקולנועית ביצירת סרטונים לרשת.
כאשר באותה עונה ביתו השתמשה בטרולים המכניים שלו על מנת שיסכסכו בין הסטודנטים שירדו על הסרטונים שלה, ובטעות גרמה לכך שהטרולים יסכסכו בין הרבה אנשים, כולל הבנות עצמן.
מאסטר מריו - הופיע בעונה החמישית.
בעבר עבד בטופ אך פוטר מכיוון שרצה לפרסם את טכניקות הלחימה של המפקדה.
מאסטר מריו הגיע לאוניברסיטת מאליבו והעביר לתלמידים אימונים אירובים, וכן לימד אותם טכניקות לחימה שונות בזמן שהתנגנה ברקע מוזיקת שבטים ברזילאים, וזאת בשביל לחסל את ג'רי ולהרוס את מפקדת טופ.
מאפי פפריג' - נדחתה מכל אחווה באוניברסיטת מאליבו שאליה ניסתה להתקבל, ולכן מאפי יוצרת אחווה משלה על ידי שליטה במועמדות, ובכללן גם קלובר שרצתה להצטרף לאחווה, בעזרת שבבים לשליטה במוח.
מאפי ציוותה על הבנות לתקוף בתי אחווה אחרים (שכן האחווה שבהם אינה כמו זאת שלה), לחטוף משם את הבנות, להביאן לאחוותה ולהניח את השבב על חזה של כל מועמדת.
פרופסור פרימונד - נבל שהתחזה לפרופסור ופתח קורס ריגול באוניברסיטת מאליבו.
הספייס נפלו במלכודתו של פרימונד כאשר נרשמו לקורס והשתתפו בשחזור של מבצע נשר בו גנבו ללא ידיעה על כוונתו האמיתית של פרימונד פרויקט בשם "פרויקט הניפוח".
פרויקט הניפוח מסוגל להגדיל כל אובייקט במאות אחוזים מגודלו המקורי עד לכדי גודל של ננס או תולעת, ופרימונד השתמש בו כדי שכדור הארץ יתנפח עד להתפקע, דבר שתכנן לעשות מרכב החלל שלו.
מקר, מפצח הכספות - הבנות ניסו לעצור אותו פעם אחת, אך לרוע מזלם, מקר נפל מהמקום שבו עמד.
לפני הנפילה הוא אחז בשיערן של הספייס ותלש אותו.
מקר השתמש בדנ"א של שיערן כדי ליצור כפילות שלהן, כדי שיהתלו באנשים הקרובים להם, בצוות טופ ובפרט בג'רי כדי להפליל אותן בפשעים שהן בכלל לא ביצעו.
לבסוף הבנות גילו את מזימתו ותפסו את מקר.
המנהל סמית - בן 800 שאב את הנעורים לנערים מתיכונים שונים ולאלכס, הבנות ניסו לעצור אותו אך הוא תפס אותן, בסוף המנהל איבד את הנעורים שגנב והפך לאפר.
הסבתא - אישה זקנה וערמומית כבת 60. הצליחה להערים על הבנות כמה פעמים.
כמה מתחביביה המרובים הם סריגה ואפייה.
בעונה השביעית מהפנטת אומנים להרכב שהיא מקימה בעזרת נכדה דן.
בוגי גאס - בחור שחובב שנות עבר.
עובד לשעבר של טופ בצוות התכנות.
בעונה השלישית חזר לשנות השבעים ובהמשך העביר אותן לזמן המודרני.
בעונה הרביעית היה חלק מה'שוטים' והעביר את הזמן המודרני לשנות השמונים.
כיכב גם בתור נבל ב"סוכני העל" ששם בנו העביר את הזמן המודרני לשנות התשעים.
קפטן הייז - טייס בעל אובססיה לידוענים חוטף בעונה השלישית ידוענים, בטיסה שקלובר עצמה הייתה בה, במסגרת טיסת חינם לפריז.
בעונה השישית חוטף ידוענים על מנת ליטול את כישרונם לעצמו.
מירנה מיסבוטום - המטפלת לשעבר של הבנות שנשלחה מטעם טופ בעונה השלישית, בהמשך נשאה לג'רי במרמה שנתנה לו טבעת שיש בתוכה שיקוי אהבה, לאחר שהיא פוטרה מהמשרה.
בעונה הרביעית הייתה חלק מה'שוטים' כששלחה בנים מלאכותיים על מנת לגרום לבנות להתאהב בהם.
ויולט ונדלפליט - בוטניקאית שמגדלת צמחים טורפים חיים.
הופיעה בעונה הרביעית שבה שלחה צמחים טורפים בעלי גז מרדים לבני זוגה הקודמים על מנת לנקום בהם שנפרדו ממנה.
ובעונה השישית שהיא, מני וונג ואיב מון בלאנק ברחו מספינת האוויר של טופ, והבנות היו צריכות להתמודד איתם.
המרושלת - פושעת המפזרת זבל בעיר והבנות עצרו אותה.
בעונה השביעית הבנות משחררות אותה לאחר שהיא כביכול, שוקמה, עקב חקיינית שמתחזה לה, המתגלה כאחייניתה ברברה, שהיא מתגלה כמשתפת הפעולה שלה.
שף פלמבה - שף שהוא מושא הערצה של סם.
סייבר צ'אק - זהות של האקר שיצרה מנדי על מנת להתקבל פעם נוספת לטופ.
הופיע במספר פרקים בעונה השביעית, כשבפרק הבכורה שלו הוא נלחם בסם לאחר שהיא הורידה משחק שהוא תיכנת.
לאחר שטובי השליך את החליפה, הסתבר שיש לה חיים משל עצמה.
בסוף העונה השביעית ניסתה בעצמה להשתלט על טופ.
טובי תכנת את החליפה מחדש, בתור יד ימינו.
החזאי - נבל בהופיע באחד הפרקים של סוף העונה השביעית.
היה בתא במתקן הכליאה החללי של טופ (מקום הכליאה של הנבלים מתחילת עונה 7) בתא שהיה ממול לתא של הבנות שהופללו על ידי סייבר צ'אק, כשהוא שתל שבב בדירתן.
הסתנן לחללית שלהן לאחר שהן נמלטו.
ווילארד (יורם יוספסברג) - נבל שהופיע בעונות 2-3. פושע שאינו אוהב מהירות.
כיכב בפרק הבכורה של בריטני ובעונה השלישית משבית את המטוס שבו בריטני נמצאת ושובה אותה באי של טופ.
שירלי (מיכל מוכתר) - מדריכת יוגה שכיכבה בעונה השנייה בתור בעלת סטודיו שאליה הבנות נרשמו.
בעונה השלישית, התגלה שהיא סגרה את הסטודיו שלה, בגלל שהוא לא היה "באופנה" והחלה לנקום בכל תלמידיה, כולל הבנות, ולהפוך אותם לצבא הפרטי שלה.
פרופ' לינק (גלעד קלטר) - מדען שהפך את כל הנבונים בבוורלי הילס לאנשי מערות.
היה אחראי בין היתר להרס הקניון.
מילאן סטילטון - נערה עשירה שחטפה כמה עשירים שהוגדרו לפי כתב עת כאנשים הכי עשירים.
בעלת כלבת צ'יוואווה בשם "פופו" המתגלה כרובוטית.
צ'ארלסטון (שמחה ברבירו) - מנהל בית הספר פרטי באנגליה בשם "דורסל".
נהג להפוך את תלמידיו ליצורי דמויי דולפינים.
ג'ז הנדס (שמחה ברבירו)- פנטומימאי שהופך אומני במה, בעזרת נשק דמוי אקורדיון, לפנטומימאים כמוהו.
כיכב בעונות 4 ו5. כשבעונה החמישית היה פרק משולש שבו סם נשלחה למשימה חשאית, מבלי ידיעת אלכס וקלובר, כשהיא מתחזה לפנטומימאית בשם "מיס ספיריט פינגרס", על מנת להתקרב אליו.
קייל כץ - מרגל שרמנטי שמצליח להפיל ברשתו את הבנות.
מני וונג - מעצב ציפורניים מלאכותיות נקם בכל לקוחותיו לשעבר שעברו לסלון הציפורניים שנפתח על ידי שהוא השתיל להן ציפורניים בעלי מכשיר שליטה מוחי.
כיכב לצד איב וויולט באחד מפרקי העונה השישית.
איב מון בלאנק - מעצב נעליים.
הוזכר בעונה השלישית כשפיבי קנתה את כל מלתחת הנעליים שלו, עבור ביתה מנדי.
זיגי - סולן של להקת רוק בשם "אלפא קנטאורי" שבגד בחבריו ללהקה, בלאק הול וסופר נובה, כשרצה לעשות מופע סולו עם רובוט חייזרי שיצר במופע המתוכנן על הירח.
בכל פעם לאחר שג'רי מסביר לבנות על המשימה שעליהן לבצע, מקבלות הספייס אביזרים המבצעים פעולות קשר ומשמשות גם כתחמושת.
חלק מהאביזרים הללו מוסווים כאביזרים נשיים כמו פודריה, שפתון, עיפרון איפור ועוד.
מכשיר קשר - מכשיר הקשר של הבנות המעוצב בצורת פודריה מאפשר שיחות עם מפקדת טופ, משמש כאמצעי נייד לבדיקות דנ"א ומשמש גם כאמצעי הסוואה.
בעונה השישית נוסף להן מכשיר קשר מרחף שבין תפקידיו יכול לצפצף בעת הזעה מוגברת ומאפשר קשר במקרה שהבנות קשורות.
בעונה השביעית שונה העיצוב של הפודרייה.
חליפות - חליפות הבנות המקבלות בכל משימה (הירוקה של סם, האדומה של קלובר והצהובה של אלכס) עמידות למים ומאפשרות גמישות מרבית בביצוע אמנויות הלחימה השונות שהבנות יודעות, ובכך להקל עליהן בקרבות.
על החליפה נמצאת חגורת הבנג'י המאפשרת להיתלות על דברים בעזרת "סופר מגנט" הנדבק למשטחים.
על פי "טוטלי ספייס: הסרט" קלובר הייתה אחראית על העיצוב, לאחר שהיא הציעה לג'רי מספר עיצובים שדחה (כולל אחד שדמה לחליפות ב"סיילור מון").
בעונה השביעית, הן מצוידות בחליפות חדשות שכוללות מכשיר מעקב.
שפתון לייזר - שפתון עם לייזר המסוגל לחתוך חפצים בעזרת קרן הלייזר היוצאת ממנו.
מצנח - אביזר המתלבש על תרמיל הסילון המאפשר צניחה בעת שלוחצים על כפתור החגורה.
תרמיל סילון - תרמיל בו כל החפצים של הבנות נכנסים לתוכו.
בנוסף, משמש התרמיל כתרמיל סילוני המאפשר לבנות לטוס והוא בעל כנפיים.
בעונה השביעית לכל אחת יש תרמיל סילון בצבע המזוהה איתה, הכוללות בו כנפיים חדשות ורחפן רובוטי בעל בינה מלאכותית בעלת רגשות, כשאותו רחפן מחליף את הפרח כסמליל הסדרה החל מהעונה השביעית.
תרסיס השיער טורנדו בפחית - תרסיס טורנדו המחולל סופת טורנדו קטנה בזמן שלוחצים עליו.
הבנות משתמשות בתרסיס כדי להניע דברים.
מברשת שיער לסריקה גנטית - מברשת מיוחדת המבצעת סריקת דנ"א לחפץ שנמצא על המברשת.
הבנות משתמשות באביזר זה כדי למצוא פושעים לפי סימנים שהשאירו בזירה.
ח.ת.מ - חליפה תת-ימית - מאפשרת דיבור ונשימה מתחת למים.
קרש חלל - אביזר הפועל בערך כמו תרמילי הסילון, אבל בנוי כמו סקייטבורד ללא גלגלים ומאפשר ריחוף באוויר.
מגפיים לטיפוס קירות - משמשים לטיפוס על הקירות.
בושם מלכת הקרח - בושם שבעזרתו הספייס מקפיאות את כל המטרדים והחפצים המסוכנים במשימות.
פ.ר.י.ח.ה - מכשיר טבעתי שבעזרתו שולטים על סירה.
יו-יו לאסו - מבין כל האביזרים, היו-יו לאסו הוא יוצא דופן כיוון שהוא למעשה יו-יו רגיל.
ממנו יוצא חבל ארוך שבעזרתו הספייס קושרות את הרעים.
כפפות יניקה - כפפות שבעזרתן הספייס נדבקות לקירות ולמשטחים.
משקפי שמש אינפרא אדום - בעזרתם הספייס מסוגלות לראות דרך חיות, בני אדם, מתכות ומבנים.
סיכת שיער שהיא מכשיר קשר - בעזרת הסיכות הספייס יכולות לדבר זו עם זו ממקומות רחוקים.
גומיה לשיער שמבטלת רעשים - הספייס מורידות את הגומיות מהשיער ומושכות אותן על הראש כמו קשת לשיער בשביל לבטל רעשים.
תליוני ההולוגרמה - הספייס משתמשות בהם בשביל ליצור מספר הולוגרמות שלהן כדי להתל ברעים ובשביל שם לא יתפסו אותן, ולשנות את מראן החיצוני בשביל שלא יתפסו במשימות ריגול.
רשת"ק - רכב שטח תת-קרקעי.
טבעת הירי הסלולרית - טבעת שמוציאה צלצול שהורס כל דבר העומד בדרכו.
קזוקה - שילוב של קאזו ובזוקה.
הקזוקה מוציאה צליל על ידי נשיפה בו שהורס כל דבר העומד בדרכו.
שפתון חמצן - שפתון שמאפשר דיבור ונשימה מתחת למים.
פצירת לייזר - פצירה שיורה קרני לייזר לחיתוך.
צמיד כלים - מכיל בתוכו מגוון כלים למקרה חירום כגון: מפתח לפריצת מנעולים, כבל דומה לזה בחגורת הבנג'י וכדומה.
מיני כובע בארט עם מצלמה.
יהלום חמשת הקארט מנתח המידע - כאשר מקרבים את היהלום למקור מידע כלשהו, הוא מנתח את המידע אם לא היה ניתן לניתוח או להשגה.
כלוב פאה - פאה מתנפחת שהופכת לכלוב.
מטריה לכל מזג אוויר - מטרייה שמגנה על הספייס בהתאם למזג האוויר.
מטרייה מגנה - מטרייה שיוצרת סביב הספייס בועה שמגנה עליהן מכל פגע.
מנהרת הרוח 3000 מפציץ הטורנדו ומייבש השיער - מכשיר זה מסוגל ליצור טורנדו ורוחות בעוצמה חזקה.
חליפת צלילה - חליפה שנראית כמו חליפת הריגול, שהוכנסו בה כמה שינויים וביניהם אפשרות לצלילה.
כפפה לשחזור טביעות אצבע - כפפה שכאשר מניחים אותה על משטח לזיהוי טביעות אצבע, היא משחזרת את טביעת האצבע האחרונה.
את חפירה טורבו - את חפירה שמסוגל לחפור במהירות גבוהה.
טורבו רולר בליידס - רולר בליידס שיוצאות מהן להבות משום שהן נוסעות מהירות טורבו.
מכשיר האזעקה השקטה - מכשיר שמוציא אזעקה בעוצמה או תדר שבני אדם לא יכולים לשמוע, אך היא נקלטת בפודרות ודווקא חתולים שומעים אותה.
דיבוב ישן: הדיבוב העברי בוים על ידי הדס מוזס, הדר שחף-מעיין ואפרת קרצמן, והופק על ידי נטע בן צבי, אסנת סדן וגלי נשר.
חידוש: הדיבוב העברי בוים והופק על ידי קוקי סלינס ויונתן רוכמן.
בנוסף, השתתפו בדיבוב העברי גם: יונתן רוכמן, קוקי סלינס.
More Like Mental6 במרץ 20055 בדצמבר 20046412הבריחה מהאיEscape from WOOHP Island13 במרץ 200512 בדצמבר 20046513מחנה תחרותי?Scam Camp Much20 במרץ 200519 בדצמבר 20046614גלדיס המרושעת?Evil G.L.A.D.I.S.
- Part 22 בפברואר 200710426מרגלות ברשת - חלק 3Totally Busted!
לסדרה יצאו שתי סדרות ספין אוף המבוססות על הסדרה.
הסדרה יצאה בשנת 2010. הסדרה מציגה את הרפתקאותיהם של ארבעה אחים בגיל העשרה: לי, מייגן, מארק וטוני, אשר הם מתפקדים כסוכנים של טופ.
הטוטלי ספייס הופיעו בסדרה הזו בכמה פרקים בודדים, וג'רי הוא היחיד שנותר מהסדרה המקורית בתור הבוס החדש של האחים הסוכנים.
מבחינת העלילה של טוטלי ספייס, הסדרה מתרחשת בין העונה החמישית לשישית.
כאשר באחד הפרקים הבנות נחטפות ממעונן באוניברסיטה.
הסדרה בישראל דובבה באולפני "דאבי דאב" ושודרה בערוץ הילדים, דבר שהיה נראה מוזר לצופים הישראלים, כי הסדרה "טוטלי ספייס" שודרה במקור בערוץ ג'טיקס (ואחר כך בערוץ דיסני) ודובבה על ידי "אולפני אלרום".
הסדרה יצאה בשנת 2003 והציגה את הרפתקאותיהם של מרטין וחבריו שעובדים עבור "המרכז" - סוכנות הגנה על האנושות מפני מפלצות ותופעות על טבעיות.
מרטין מיסטרי מתקיים באותו הייקום של טוטלי ספייס והסדרה נוצרה על ידי אותה החברה.
במהלך עונה 5 של טוטלי ספייס ישנו פרק קרוסאובר בין הדמויות בו הבנות חוקרות העלמויות מסתוריות בהרים מושלגים.
מרטין נשלח לחקור ביחד עם הבנות בחשד שמקור ההיעלמויות היא מפלצת על טבעית.
הסדרה שודרה בישראל החל משנת 2005 בערוץ ג'טיקס.
טוטל הקטר הוא ספר ילדים מאת גרטרוד קראמפטון שיצא לאור בשנת 1945, והיה לרב-מכר.
טוטל הוא קטר קטן הפוקד את "בית הספר לקטרים", כדי ללמוד ולהיות קטר גדול.
חלומו הוא לשרת בקו הרכבת ניו יורק — שיקגו.
בין היתר, מכשירים את טוטל להוביל קרונות מסעדה בקצב אחיד, על מנת שחלילה לא ישפך המרק החם על הנוסעים.
הוא גם מתודרך שלמראה דגלים אדומים מחויב כל קטר לעצור.
כמו כן, מורים לו שחייב הוא לנוע אך ורק על המסילה.
אל לו לסטות ממנה בשום תנאי.
באחד הימים כשנותר ללא השגחה, מתפתה טוטל לסטות מן המסילה.
הוא מבקש להתחרות בסוס שפגש ולהיווכח מי מהם יגיע ראשון ליעד שיקבע.
הפרחים הנאים מושכים את לבו, והוא מטייל בשדות וקוטף אותם להנאתו.
גם להוט היה לרדוף אחר פרפרים, עד כי את שיעורי הבית שלו הזניח כליל.
על מנת למנוע ממנו לסטות מדרך הישר, מתכנסים כל אנשי העיר והוגים תוכנית מחוכמת, שכולם נוטלים בה חלק.
בפעם הבאה, כשהקטר הקטן יורד מהפסים כדי לשוטט בשדות האהובים עליו, חוסמים דגלים אדומים את דרכו בכל אשר יפנה, עד שהוא מבטיח לא לעזוב עוד לעולם את המסילה.
בתקופה בה יצא הסיפור לאור, מקובלת הייתה בציבור הנורמה של חינוך נוקשה, והספרון נמכר בהמוניו, עד כי המהדורה האנגלית שלו ניצבת במקום השלישי ברשימת ספרי הילדים הנמכרים ביותר בכל הזמנים.
זהו, למעשה, סיפור המדגים שינוי התנהגות באמצעות תמריץ שלילי: למראה הדגלים האדומים חוזר הקטר למוטב, והסיפור מסתיים כשהוא מתקן את דרכיו ומתעתד להיות קטר גדול.
שדות המרעה נותרים רק בזיכרונותיו.
בימינו קיימת ביקורת קשה כנגד הקו הבלתי גמיש שמתווה המחברת, משום שהיא אינה מותירה מקום להתבטאות אינדיבידואלית.
טוענים המבקרים כי אם לא יתפתו מדי פעם ילדים לעזוב את המסילה, לא תוכל האנושות להתקדם, כי רק מי שחורג מן הדרך בה כולם נעים, צפוי לגלות דברים חדשים שיאיצו את ההתפתחות התרבותית והטכנולוגית.
מנגד, סבורים אחרים כי ראוי שילדים ילמדו את מוסר ההשכל אשר טוותה המחברת.
לטוטל יש יעד בחיים: להיות קטר בקו היוקרתי של ניו יורק — שיקגו.
לכן נכונה בחירתו לוותר על הנאות קטנות ולהתרכז רק בהגשמת מטרתו, כי במציאות אלו שאינם מתאמצים כדי להשיג את מימוש שאיפותיהם, עלולים לא להגיע אליהן לעולם.
טוטילה (Totila, סביבות 510–552) היה מלך האוסטרוגותים בין השנים 541–552. שמו המקורי היה 'באדואילה' (Baduila).
הוא כבש חזרה את רוב מרכז ודרום איטליה, אשר היו בידי האימפריה הביזנטית (האימפריה הרומית המזרחית) לאחר שנכבשה מהם.
בקיץ 541 נבחר טוטילה לתפקידו על ידי ראשי הגותים אחרי שהמלך הקודם, ויטיגיס (Witigis) נלקח בשבי לקונסטנטינופוליס.
הוא הוכיח את עצמו כמנהיג וכמדינאי.
הוא השיג את תמיכת העם על ידי שחרור עבדים וחלוקת אדמות לאיכרים.
גם לנכבשים הוא התנהג בתבונה וברחמים ואלה הצטרפו אל צבאו.
בשנת 543 הוא כבש בחזרה את השטחים שנכבשו מקודמו.
רק רומא לא הסכימה לשוב לשליטתו.
הוא פנה לסאנט הרומאי בכתב והזכיר להם כי הם היו נאמנים לשליט האוסטרוגותי בעבר תיאודריך הגדול אך הם לא נענו להפצרותיו.
בסתיו 544 שלח יוסטיניאנוס הראשון, קיסר האימפריה הביזנטית את מפקד צבאו בליסאריוס לאיטליה לכבוש מחדש את הערים הראשיות.
בשנת 546 כבש טוטילה, בראש צבא של גותים ואיטלקים את רומא לאחר מצור שנמשך שלושה חודשים.
טוטילה פגש את הצבא הביזנטי באזור דרום איטליה, וכבש את יוון הגדולה (Magna Graecia), הכוללת את בזיליקטה (Basilicata), קלבריה (Calabria), פוליה (Puglia), חלק מקמפניה (Campania) ואזורים דרומית לנאפולי.
שיטתו של טוטילה הייתה להשתלט על השטחים הכפריים ולהשאיר לביזנטים את הערים.
בינתיים המצביא הביזנטי בליסאריוס כבש מחדש את רומא והחל לבנות מחדש את ביצוריה.
בשנת 549 נסוג בליסאריוס וחזר לארצו.
טוטילה שב לרומא והשלים את כיבוש איטליה, סרדיניה, קורסיקה, וסיציליה.
משימתו הבאה הייתה להגיע עד לחופי יון.
בשנת 550 שלטו הגותים בכל איטליה, להוציא את ערי החוף והעיר רוונה.
יוסטיניאנוס לא נשאר אדיש למתרחש באיטליה.
הוא החליט לשלוח את צבאו בצי אוניות בפיקודו של נרסס.
הצי הפליג דרך הים האדריאטי והגיע לעיר רוונה בצפון איטליה.
בשנת 552 נערך הקרב המכריע בין הביזנטים לבין הגותים, קרב טגינאה (או קרב בוסטה גלורום).
הצבא הגותי ניגף, וטוטילה מת מפצעיו.
ירש אותו אחיינו טאה (Teia), שנהרג גם הוא בקרב תוך פחות משנה, והפך כך לשליט האוסטרוגותי האחרון כשאיטליה שבה לשליטת ביזנטיון.
טוטנהאם היא שכונה ברובע הארינגיי בצפון לונדון, כ-13 ק"מ צפון-צפון-מזרחית לצ'רינג קרוס.
ידועה במיוחד בשל מועדון הכדורגל המקומי, טוטנהאם הוטספר.
המקום היה מקום יישוב במשך אלפי שנים.
בתקופה הרומית עברה במקום דרך ארנים שהובילה ליורק (Earninga Straete באנגלית עתיקה, כיום בתוואי Monument Way).
לפי ספר יום הדין חיו במקום בשנת 1086 70 משפחות.
בתקופת טיודור הפך המקום לאתר נופש לעשירי העיר והנרי השמיני, מלך אנגליה נהג להתגורר בטירת ברוס שבמקום כאשר יצא לצוד ביער הסמוך.
בעקבות פתיחת קו הרכבת Great Eastern Railway ב-1870, ידע האזור, שהיה עד אז כפרי, פיתוח מואץ והפך לפרבר מגורים לבני המעמד הבינוני הנמוך ומעמד הפועלים.
ב-1894 קיבל האזור מעמד של מחוז עירוני, שגבולו המזרחי הוא נהר לי וב-1934 קיבלה מעמד של רובע מוניציפלי (Municipal borough).
ב-1 באפריל 1965 צורפה טוטנהאם לרובע הארינגיי.
השכונה מתאפיינת בקהילות מהגרים גדולות ומגוונות.
ראשוני המהגרים שהשתקעו בשכונה, ואוכלוסיית המהגרים הגדולה ביותר בה היא ממוצא אפריקאי-קריבי וכן מהגרים ממערב אפריקה, המזרח התיכון ועוד.
השכונה סובלת מאחוז האבטלה הגבוה ביותר בלונדון.
נכון ל-2001 מנתה אוכלוסיית השכונה 55,154, הגיל הממוצע היה 31 ואחוז בעלי תואר אקדמי 22% בלבד.
ב-6 באוקטובר 1985 פרצו בטוטנהאם מהומות לאחר מותה של סינתיה ג'ארט בשיכוני "החווה", אשה ממוצא אפריקאי-קריבי בעת חיפוש משטרתי.
מאות תושבים התפרעו ותקפו תחנת משטרה ושוטרים, שפיזרו את ההמון תוך שימוש באמצעים לפיזור הפגנות.
שוטר אחד נהרג, 24 איש נפגעו, 400 מפגינים נעצרו.
גם המהומות בממלכה המאוחדת באוגוסט 2011 פרצו בטוטנהאם, לאחר מותו של אזרח שחור בן 29, מארק דאגן, שנורה למוות מירי שוטרים בשירות הסקוטלנד יארד.
מה שהחל כמחאה שקטה מול תחנת המשטרה בשכונה, התפשט במוצאי שבת, 6 באוגוסט, לפרעות בהן הוצתו במשך הלילה אוטובוס, שני בניינים, וניידות משטרה.
טוּטְסִי הוא כינויה של קבוצה אתנית המהווה תת-קבוצה של ה"בניארואנדה" (Banyarwanda, פירושו "בני רואנדה") ובני בורונדי.
הקבוצה מונה אוכלוסייה משמעותית גם באוגנדה, טנזניה ובחלקים צפוניים של הרפובליקה הדמוקרטית של קונגו.
הטוטסי היא הקבוצה השנייה בגודלה מבין הקבוצות ברואנדה ובורונדי (15%).
ברואנדה ובורונדי הן ההוטו (הקבוצה הגדולה ביותר) והטְוׇוה (הקבוצה הקטנה ביותר).
יש הסבורים שהמונח קבוצה חברתית מתאים יותר שכן על אף שההוטו והטוטסי הן קבוצות בעלות מוצא שונה ותחושת נבדלות, הן בעלות תרבות דומה ושפה משותפת.
קיים ויכוח לגבי מקורם של הטוטסי, בשל היותם נבדלים מבני ההוטו.
רבים מאמינים שמקורם באזורים שונים.
במאה ה-14 וה-15 הגיעו מהגרים מאזור כוש וקרן אפריקה, שם האנשים בעלי חזות גבוהה, רזה ובהירה יותר מאשר באזור רואנדה ובורונדי, וקיימת סברה שמהגרים אלה הם אבותיהם של הטוטסי.
הם התמקדו בגידול בקר, השתקעו באזור ואימצו את שפת הבנטו ואת התרבות המקומית.
כיום ידוע, על סמך מחקרים גנטיים שנעשו, כי מקורם של בני הטוטסי, כמו גם בני ההוטו, הוא ככל הנראה מאזור צפון אפריקה וקרן אפריקה.
שתי הקבוצות חולקות בינן זהות גנטית רבה.
עדות זו תומכת בכך שבעבר לא הייתה שונות אתנית בין בני ההוטו לבני הטוטסי, אלא שונות מעמדית.
לפי ניתוח זה, בני הטוטסי, שהיו כאמור מגדלי בקר, נחשבו לעילית החברה השולטת בפשוטי העם, ואילו בני ההוטו היו עובדי אדמה ודייגים.
את השונות הפיזית מסבירים החוקרים על ידי תזונה שונה של מגדלי הבקר השולטים ופשוטי העם.
לא ניתן לדעת אם זהות גנטית זו נובעת ממקורות משותפים או מעצם כך שבין הקהילות השונות היה ערבוב גנים שנוצר מנישואים.
במאה ה-16 נוסדה ממלכת רואנדה הקדם-קולוניאלית על בסיס יחסי הגומלין בין בני הטוטסי, ההוטו והטְוׇוה.
על אף שהטוטסי היוו מיעוט באזורים של רואנדה (9%) ובורונדי (15%), שליטי הממלכה היו כולם מבני הטוטסי ואילו פשוט העם היו ברובם מבני ההוטו.
הטוטסי הרוויחו את שליטתם באזור בשל היותם רועי בקר ולוחמים אשר גבוהים במעמדם מההוטו והטווה שהיו עובדי אדמה ודייגים.
המקנה, הבקר, העיזים והכבשים, שבו החזיקו בני טוטסי, שימש עדות לעוצמה ומעמד חברתי.
ברואנדה נוצרה ממלכה ריכוזית למדי, בעלת מבנה שלטון היררכי שבראשו המלך (Mwami).
הממלכה הייתה בעלת צבא חזק, ששלטה בשטח רואנדה של ימינו ובחלק משטח קונגו.
מרבית האצולה והשכבה השולטת היו בני טוטסי, ובצבא שירתו שני העמים.
עוד לפני התקופה הקולוניאלית היחסים בין ההוטו והטוטסי היו מתוחים, שכן בני הטוטסי השליטים הקשו על מצבם של בני ההוטו.